- કપડવંજ તાલુકાના મોટીઝેરથી પોતાના પિયર નિરમાલી જવા નીકળેલા એક મહિલાનું શિહોરાના બે ઈસમોએ બળજબરીથી બાઈક પર બેસાડી અપહરણ કર્યુ હતું. આ ઈસમોએ સંધ્યાકાળ થતા નિરમાલી સીમમાં તેની પર બળાત્કાર ગુજાર્યો હતો. આ દરમિયાન મહિલાનો ભત્રીજો આ કૃત્ય જોઈ જતાં તે કોઈને જાહેર ન કરે તે માટે તેને પણ બળજબરીપૂર્વક કાકી સાથે બળાત્કાર કરાવ્યો હતો. ત્યારબાદ પુરાવાનો નાશ કરવા આ ઈસમોએ મહિલાના ગળા પર પગ મુકી મારી નાંખી તેણીને નગ્ન હાલતમાં દિવેલાના ખેતરમાં મુકી નાસી ગયા હતા. આ સંદર્ભે કપડવંજ રૂરલ પોલીસે રેપ વીથ મર્ડરના ગુનામાં ત્રણ ઈસમોની અટકાયત કરી કાયદેસરની કાર્યવાહી હાથ ધરી છે.